CELEX: 32016R0805
Language: lt
Date: 2016-05-20 00:00:00
Title: 2016 m. gegužės 20 d. Komisijos reglamentas (ES) 2016/805, kuriuo dėl Streptomyces K61 (buv. S. griseoviridis), Candida oleophila O padermės, FEN 560 (kitaip – vaistinės ožragės arba vaistinės ožragės sėklų miltelių), metildekanoato (CAS 110-42-9), metiloktanoato (CAS 111-11-5) ir terpenoidų mišinio QRD 460 įrašų iš dalies keičiamas Europos Parlamento ir Tarybos reglamento (EB) Nr. 396/2005 IV priedas (Tekstas svarbus EEE)

21.5.2016   
            
            
               LT
            
            
               Europos Sąjungos oficialusis leidinys
            
            
               L 132/95
            
         KOMISIJOS REGLAMENTAS (ES) 2016/805
   2016 m. gegužės 20 d.
   kuriuo dėl Streptomyces K61 (buv. S. griseoviridis), Candida oleophila O padermės, FEN 560 (kitaip – vaistinės ožragės arba vaistinės ožragės sėklų miltelių), metildekanoato (CAS 110-42-9), metiloktanoato (CAS 111-11-5) ir terpenoidų mišinio QRD 460 įrašų iš dalies keičiamas Europos Parlamento ir Tarybos reglamento (EB) Nr. 396/2005 IV priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2005 m. vasario 23 d. Europos Parlamento ir Tarybos reglamentą (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantį Tarybos direktyvą 91/414/EEB (1), ypač į jo 5 straipsnio 1 dalį,
   kadangi:
   
               (1)
            
            
               
                  Streptomyces K61 (buv. S. griseoviridis), Candida oleophila O padermės, FEN 560 (kitaip – vaistinės ožragės arba vaistinės ožragės sėklų miltelių) ir terpenoidų mišinio QRD 460 konkreti DLK nebuvo nustatyta. Šios medžiagos nebuvo įtrauktos į Reglamento (EB) Nr. 396/2005 IV priedą, todėl taikoma numatytoji 0,01 mg/kg vertė, nustatyta to reglamento 18 straipsnio 1 dalies b punkte; metildekanoatas (CAS 110-42-9) ir metiloktanoatas (CAS 111-11-5) priklauso riebalų rūgščių C7-C20 grupei, kuri yra įtraukta į Reglamento (EB) Nr. 396/2005 IV priedą;
            
         
               (2)
            
            
               dėl FEN 560 (kitaip – vaistinės ožragės arba vaistinės ožragės sėklų miltelių) Europos maisto saugos tarnyba (toliau – Tarnyba) padarė išvadą (2), kad tą medžiagą tikslinga įtraukti į Reglamento (EB) Nr. 396/2005 IV priedą;
            
         
               (3)
            
            
               dėl terpenoidų mišinio QRD 460 Tarnyba padarė išvadą (3), kad tikslinga įtraukti tą medžiagą į Reglamento (EB) Nr. 396/2005 IV priedą;
            
         
               (4)
            
            
               dėl Streptomyces K61 (buv. S. griseoviridis) (4) keliamos rizikos per maistą vartotojams Tarnyba negalėjo padaryti išvados, nes trūko tam tikros informacijos, ir rizikos valdytojai turi papildomai apsvarstyti šį atvejį. Toks papildomas svarstymas aptartas peržiūros ataskaitoje (5), kurioje padaryta išvada, kad šių medžiagų metabolitų keliama rizika žmonėms yra nedidelė. Todėl tą medžiagą tikslinga įtraukti į Reglamento (EB) Nr. 396/2005 IV priedą;
            
         
               (5)
            
            
               dėl Candida oleophila O padermės (6) keliamos rizikos per maistą vartotojams Tarnyba negalėjo padaryti išvados, nes trūko tam tikros informacijos, ir rizikos valdytojai turi papildomai apsvarstyti šį atvejį. Toks papildomas svarstymas aptartas peržiūros ataskaitoje (7), kurioje padaryta išvada, kad šių medžiagų metabolitų keliama rizika žmonėms yra nedidelė. Todėl tą medžiagą tikslinga įtraukti į Reglamento (EB) Nr. 396/2005 IV priedą;
            
         
               (6)
            
            
               metildekanoatas (CAS 110-42-9) buvo įtrauktas į Tarybos direktyvos 91/414/EEB (8) I priedą Komisijos direktyva 2008/127/EB (9) ir laikomas patvirtintu pagal Europos Parlamento ir Tarybos reglamentą (EB) Nr. 1107/2009 (10). Atitinkamų šios medžiagos priemaišų nėra nustatyta. Be to, natūralus metildekanoato poveikis yra daug didesnis už šios medžiagos poveikį, pasireiškiantį, jei ji naudojama kaip augalų apsaugos produktas. Todėl tikslinga palikti šią medžiagą Reglamento (EB) Nr. 396/2005 IV priede, tačiau atskirai nuo riebalų rūgščių C7-C20 grupės, tokiu būdu siekiant užtikrinti skaidrumą;
            
         
               (7)
            
            
               metiloktanoatas (CAS 111-11-5) buvo įtrauktas į Direktyvos 91/414/EEB I priedą Direktyva 2008/127/EB ir laikomas patvirtintu pagal Reglamentą (EB) Nr. 1107/2009. Atitinkamų šios medžiagos priemaišų nėra nustatyta. Be to, natūralus metiloktanoato poveikis yra daug didesnis už šios medžiagos poveikį, pasireiškiantį ją naudojant kaip augalų apsaugos produktą. Todėl tikslinga palikti šią medžiagą Reglamento (EB) Nr. 396/2005 IV priede, tačiau atskirai nuo riebalų rūgščių C7-C20 grupės, tokiu būdu siekiant užtikrinti skaidrumą;
            
         
               (8)
            
            
               todėl Reglamentas (EB) Nr. 396/2005 turėtų būti atitinkamai iš dalies pakeistas;
            
         
               (9)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 396/2005 IV priede abėcėlės tvarka įterpiami šie įrašai: „Streptomyces K61 (buv. S. griseoviridis), Candida oleophila O padermė, FEN 560 (kitaip – vaistinė ožragė arba vaistinės ožragės sėklų milteliai), metildekanoatas (CAS 110-42-9), metiloktanoatas (CAS 111-11-5) ir terpenoidų mišinys QRD 460“.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. gegužės 20 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 70, 2005 3 16, p. 1.
   
      (2)  Europos maisto saugos tarnyba; Conclusion on the peer review of the pesticide risk assessment of the active substance fenugreek seed powder (FEN 560). EFSA Journal 2010;8(3):1448, 50 p.
   
      (3)  EFSA (Europos maisto saugos tarnyba), 2014 m. Conclusion on the peer review of the pesticide risk assessment of the active substance terpenoid blend QRD-460. EFSA Journal 2014;12(10):3816. 41 p.
   
      (4)  Europos maisto saugos tarnyba; Conclusion on the peer review of the pesticide risk assessment of the active substance Streptomyces K61 (formerly Streptomyces griseoviridis). EFSA Journal 2013;11(1):3061. 40 p.
   
      (5)  Veikliosios medžiagos Streptomyces K61 (buv. Streptomyces griseoviridis) peržiūros ataskaita, patvirtinta Maisto grandinės ir gyvūnų sveikatos nuolatinio komiteto 2008 m. liepos 11 d. posėdyje siekiant įtraukti Streptomyces K61 (buvusi Streptomyces griseoviridis) į Direktyvos 91/414/EEB I priedą. SANCO/1865/08 – rev. 5, 2014 m. liepos 11 d.
   
      (6)  Europos maisto saugos tarnyba; Conclusion on the peer review of the pesticide risk assessment of the active substance Candida oleophila strain O. EFSA Journal 2012;10(11):2944, 27 pp.
   
      (7)  Veikliosios medžiagos Candida oleophila O padermės peržiūros ataskaita, priimta 2013 m. kovo 15 d. Maisto grandinės ir gyvūnų sveikatos nuolatinio komiteto posėdyje, siekiant patvirtinti Candida oleophila O padermę kaip veikliąją medžiagą pagal Reglamentą (EB) Nr. 1107/2009. SANCO/10395/2013 – rev. 1, 2014 m. kovo 15 d.
   
      (8)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).
   
      (9)  2008 m. gruodžio 18 d. Komisijos direktyva 2008/127/EB, iš dalies keičianti Tarybos direktyvos 91/414/EEB nuostatas dėl keleto veikliųjų medžiagų įtraukimo (OL L 344, 2008 12 20, p. 89).
   
      (10)  2009 m. spalio 21 d. Europos Parlamento ir Tarybos reglamentas (EB) Nr. 1107/2009 dėl augalų apsaugos produktų pateikimo į rinką ir panaikinantis Tarybos direktyvas 79/117/EEB ir 91/414/EEB (OL L 309, 2009 11 24, p. 1).